ฮักกัย

ฮักกัย (, , ) เป็นผู้เผยพระวจนะชาวฮีบรู อยู่ในช่วงเวลาที่มีการสร้างพระวิหารขึ้นมาใหม่ในเยรูซาเล็ม เป็นหนึ่งในสิบสองผู้เผยพระวจนะน้อยในพระคัมภีร์ภาคภาษาฮีบรู และเป็นผู้เขียนหนังสือฮักกัย เขาเป็นที่รู้จักในนามของผู้เผยพระวจนะที่อยู่ในช่วงปี 520 ก่อนคริสต์ศักราช ฮักกัยเป็นผู้นําของชาวยิวในการสร้างพระวิหารขึ้นมาใหม่อีกครั้ง ชื่อของเขาแปล​ว่า “เกิด​ใน​ช่วง​เทศกาล”

ในคัมภีร์ไบเบิล ไม่ค่อยมีการเอ่ยถึงประวัติส่วนตัวของเขา ดูเหมือนว่าฮักกัยเกิดที่บาบิโลน และในปี 537 ก่อนคริสต์ศักราช เขาเดินทางไปเยรูซาเล็มพร้อมกับชาวยิวที่เหลืออยู่ ซึ่งต่อมาเขาเริ่มรับใช้เป็นผู้พยากรณ์ที่นั่น ฮักกัยเขียนหนังสือของเขาเสร็จในปี 520 ก่อนคริสต์ศักราช

 คําพยากรณ์ของฮักกัย 

ฮักกัยได้พยากรณ์ไว้ว่า ปี 520 ก่อนคริสต์ศักราช ที่เยรูซาเร็ม ผู้คนที่นั่นจะต้องสร้างพระวิหารให้เสร็จสมบูรณ์ พระวิหารหลังใหม่นี้จะดีและสง่างามกว่าพระวิหารหลังเก่า เขาได้ยืนยันว่า หากพระวิหารหลังใหม่สร้างไม่เสร็จ จะเกิดความทุกข์ยาก การกันดารอาหาร และภัยพิบัติจากธรรมชาติ สิ่งเหล่านี้จะเข้ามาสู่ชนชาติยิว

 ดูเพิ่ม 

 หนังสือฮักกัย

 อ้างอิง 

 พระคัมภีร์ภาคภาษาฮีบรู (ฉบับศึกษา)
 พระคัมภีร์ภาษาไทยฉบับคิงเจมส์

 เว็บไซต์ภายนอก 
 พระคัมภีร์ภาษาไทยฉบับคิงเจมส์

หมวดหมู่:ผู้เผยพระวจนะในคัมภีร์ฮีบรู
หมวดหมู่:ผู้เผยพระวจนะน้อย
หมวดหมู่:พันธสัญญาเดิม
หมวดหมู่:ศาสนาคริสต์
หมวดหมู่:บุคคลจากหนังสือเอสรา
หมวดหมู่:บุคคลจากหนังสือฮักกัย
หมวดหมู่:นักบุญจากพันธสัญญาเดิม